Se diz metals a los elementos quimicos que pueden formar cations y enlaces ionicos. Os metals constituyen un d'os grupos principals d'elementos, chunto con os no metals, semimetals y gases noples. En a tabla periodica, os elementos que van en diagonal d'o boro a lo polonio se consideran semimetals, os que se sitúan a la cucha son os metals, y os que aparixen a la dreita son os no metals.